CELEX: C2004/262/46
Language: hu
Date: 2004-10-23 00:00:00
Title: C-385/04. sz. ügy: Az Európai Közösségek Bizottsága által az Egyesült Királyság ellen 2004. szeptember 7-én benyújtott kereset

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/25
            
         Az Európai Közösségek Bizottsága által az Egyesült Királyság ellen 2004. szeptember 7-én benyújtott kereset
   (C-385/04. sz. ügy)
   (2004/C 262/46)
   Az Európai Közösségek Bizottsága, képviseli: Wouter Wils meghatalmazotti minőségben, kézbesítési cím: Luxembourg, 2004. szeptember 7-én keresetet nyújtott be az Európai Közösségek Bíróságához az Egyesült Királyság ellen.
   Az Európai Közösségek Bizottsága keresetében azt kéri, hogy a Bíróság:
   
               1)
            
            
               állapítsa meg, hogy mivel nem fogadta el azokat a törvényi, rendeleti vagy közigazgatási rendelkezéseket, amelyek szükségesek ahhoz, hogy eleget tegyen a hagyományos transzeurópai vasúti rendszer kölcsönös átjárhatóságáról szóló, 2001. március 19-i 2001/16/EK európai parlamenti és tanácsi irányelvnek (1), illetve ezekről nem tájékoztatta a Bizottságot, Nagy-Britannia és Észak-Írország Egyesült Királysága elmulasztotta a fenti irányelv alapján fennálló kötelezettségei teljesítését;
            
         
               2)
            
            
               kötelezze Nagy-Britannia és Észak-Írország Egyesült Királyságát a költségek viselésére.
            
         Jogalapok és fontosabb jogi érvek:
   Az irányelv nemzeti jogba történő átültetésére előírt határidő 2003. április 20-án lejárt.
   
      (1)  HL L 110., 2001.4.20., 1. o.